CELEX: 62014TN0061
Language: hu
Date: 2014-01-28 00:00:00
Title: T-61/14. sz. ügy: 2014. január 28-án benyújtott kereset – Monster Energy kontra OHIM – Balaguer (icexpresso + energy coffee)

28.4.2014   
            
            
               HU
            
            
               Az Európai Unió Hivatalos Lapja
            
            
               C 129/26
            
         2014. január 28-án benyújtott kereset – Monster Energy kontra OHIM – Balaguer (icexpresso + energy coffee)
   (T-61/14. sz. ügy)
   2014/C 129/34
   A keresetlevél nyelve: angol
   
      Felek
   
   
      Felperes: Monster Energy Company (Corona, Egyesült Királyság) (képviselő: P. Brownlow Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Luis Yus Balaguer (Movera, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2013. november 15-én az R 821/2013-2. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: az „icexpresso + energy coffee” szóelemeket tartalmazó ábrás védjegy a 9., 30., 32. és 35. osztályba tartozó áruk és szolgáltatások vonatkozásában – a 9 950 403. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 8 445 711. sz., 8 815 722. sz. és 8 815 748. sz. korábbi közösségi védjegyek az 5. és 32. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást teljes egészében elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi védjegyrendelet 8. cikke (1) bekezdése b) pontjának megsértése.